gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9551, del 10-03-2023 (2023/2476)

CORRECCIÓ d'errades de l'Acord del dia 17 de juny de 2022, del Consell de la Sindicatura de Comptes de la Comunitat Valenciana, pel qual es convoca concurs oposició per a cobrir dues places de tècnic especialista d'informàtica, grup B, convocatòria 06/RBS8963, publicada en el DOGV 9368 i en el BOCV 260, de 23 de juny de 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9551

Data del DOGV
:   10-03-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/2476


Data del document
:   06-03-2023

Organisme emissor
:   Sindicatura de Comptes

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de l'Acord del dia 17 de juny de 2022, del Consell de la Sindicatura de Comptes de la Comunitat Valenciana, pel qual es convoca concurs oposició per a cobrir dues places de tècnic especialista d'informàtica, grup B, convocatòria 06/FML8775, publicada en el DOGV 9368 i en el BOCV 260, de 23 de juny de 2022. [2023/2476]  
Advertit un error en l'Acord del Consell de la Sindicatura de Comptes de la Comunitat Valenciana del dia 17 de juny de 2022, pel qual es convoca concurs oposició per a cobrir dues places de tècnic especialista d'informàtica, grup B, convocatòria 06/TUO6210, s'esmena tal com segueix.  
  
Base 8. Proves selectives  
  
On diu:  
«8.4.2. Segon exercici: la qualificació del segon exercici és de 31 punts i és necessari obtindre un mínim de 15,50 punts per a superar-lo. Cadascun dels tres supòsits es valorarà d'acord amb els criteris que fixe el tribunal i que es comunicaran al personal aspirant d'acord amb el que es preveu en la base 9, punt 9.4.»;  
  
Ha de dir:  
«8.4.2. Segon exercici: la qualificació del segon exercici és de 31 punts i és necessari obtindre un mínim de 15,50 punts per a superar-lo. Cadascun dels dos supòsits es valorarà d'acord amb els criteris que fixe el tribunal i que es comunicaran al personal aspirant d'acord amb el que es preveu en la base 9, punt 9.4.»  
  
València, 6 de març de 2023.- El síndic major: Vicent Cucarella Tormo.
Diari Oficial de la Generalitat Valenciana


Sumari del DOGV 9939, del 18-09-2024 (2024/9328)

ACORD de 17 de juliol, pel qual s'aprova inicialment el Pla general estructural.
--------------------------------------------------------------------------------

### Dades del document

Número de DOGV
:   9939

Data del DOGV
:   18-09-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/9328

CVE
:   HAQZ-T-3920-8235

Data del document
:   13-09-2024

Organisme emissor
:   Ajuntament de Petrés

Tipus de document
:   Acord

Descriptors 

:   * Petrés

Per este ajuntament s'ha procedit a l'aprovació inicial del següent pla general estructural:

Aprovar inicialment, de conformitat amb l'article 55.1 TRLOTUP, la versió inicial del Pla general de Petrés (ordenació estructural i ordenació detallada), incloent-hi el seu estudi ambiental i territorial estratègic i la resta de documents exigibles per la normativa sectorial.

De conformitat amb el que es disposa en l'article 55 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, se sotmet a informació pública el projecte de Pla general estructural i l'estudi ambiental i territorial estratègic, durant un període de quaranta-cinc dies hàbils a comptar de l'endemà de la publicació d'este anunci en el *Diari Oficial de la Generalitat Valenciana*, a fi que els qui pogueren tindre's per interessats en este expedient, puguen comparéixer i formular les al·legacions, suggeriments o reclamacions que tinguen per convenient.

Durant este termini, podrà ser examinat per qualsevol interessat en les dependències municipals, així com en l'adreça electrònica [http://petres.sedelectronica.es,](http://petres.sedelectronica.es, ) perquè es formulen les al·legacions que s'estimen pertinents.

El present anunci servirà de notificació als interessats, en cas que no puga efectuar-se la notificació personal de l'atorgament del tràmit d'audiència.

Així mateix, se suspén l'atorgament de les següents llicències en les àrees afectades pel Pla general estructural que en tot cas contradiguen el planejament en tramitació i el planejament vigent i no hi siguen compatibles, per termini de dos anys.

  

Petrés, 13 de setembre de 2024

Eusebio Miguel Vidal Lluesma

Alcalde president
Diari Oficial de la Generalitat Valenciana


Sumari del DOGV 9729, del 21-11-2023 (2023/11308)

Extracte de la Resolució del 14 de novembre de 2023, de la vicerectora d'Estudiantat i Vida Saludable de la Universitat Jaume I de Castelló, per la qual es convoquen els Premis Millors Pràctiques Estudia i Investiga 2023.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9729

Data del DOGV
:   21-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11871


Data del document
:   14-11-2023

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I

Extracte de la Resolució del 14 de novembre de 2023, de la vicerectora d'Estudiantat i Vida Saludable de la Universitat Jaume I de Castelló, per la qual es convoquen els Premis Millors Pràctiques Estudia i Investiga 2023. [2023/11061]  
BDNS (identif.): 727552.  
  
De conformitat amb el que preveuen els articles 17.3.b i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/727552).  
  
Primer. Beneficiaris  
L'estudiantat matriculat a la Universitat Jaume I que participa en el programa «Estudia i investiga» durant el curs acadèmic 2023-2024 i que curse tercer i quart any del grau (en el cas de Medicina i el doble grau d'Administració d'Empreses, cinqué i sisé).  
  
Excepcionalment, també pot participar l'estudiantat que durant el curs 2022/2023 formaven part del programa «Estudia i investiga» i estan matriculats en el curs 2023/2024 en un màster oficial de l'UJI.  
  
  
Segon. Finalitat  
Aquestes bases tenen per objecte regular la concessió dels premis a les millors pràctiques del programa «Estudia i investiga» del curs acadèmic 2022-2023.  
  
Tercer. Bases reguladores  
Accessibles en: http://www.uji.es/seu/info-adm/tao/  
  
Quart. Import  
L'import global destinat a la concessió d'aquests premis és de 3.000€.  
  
Cinqué. Termini de presentació de sol·licituds  
El termini de presentació de sol·licituds serà de 10 dies hàbils des de la publicació de l'extracte de la convocatòria en el DOGV.  
  
Castelló de la Plana, 14 de novembre de 2023.- La vicerectora d'Estudiantat i Vida Saludable, p. d. (Resolució 24.05.2022; DOGV 9349, 27.05.2022): M. del Carmen Pastor Verchili.
Diari Oficial de la Generalitat Valenciana


Sumari del DOGV 9688, del 21-09-2023 (2023/9607)

CORRECCIÓ d'errades de l'Acord de 28 d'agost de 2023, del tribunal que ha de jutjar el concurs oposició per a la provisió de vacants de tècnic o tècnica especialistes de Radioteràpia, d'institucions sanitàries de la Conselleria de Sanitat, pel que es publica la resolució provisional del concurs oposició, per l'ordre de puntuació abastida.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9688

Data del DOGV
:   21-09-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/9607


Data del document
:   14-09-2023

Organisme emissor
:   Conselleria de Sanitat

Tipus de document
:   Correcció d'errades

Anàlisi jurídica

 Descriptors 

:   * concurs administratiu

CORRECCIÓ d'errades de l'Acord de 28 d'agost de 2023, del tribunal que ha de jutjar el concurs oposició per a la provisió de vacants de tècnic o tècnica especialistes de Radioteràpia, d'institucions sanitàries de la Conselleria de Sanitat, pel que es publica la resolució provisional del concurs oposició, per l'ordre de puntuació abastida. [2023/9607]  
Advertit un error a l'annex I de l'esmentat acord, publicat en el DOGV número 9676, de 5 de setembre de 2023, correspon rectificar-lo.  
  
  
On diu:  
«15 \*\*\*7673\*\* MIRA CERVER, YOLANDA LIBRE  
28 \*\*\*4516\*\* GARCIA GIMENO, VICENTE GABRIEL LIBRE»;  
  
Ha de dir:  
«15 \*\*\*7673\*\* MIRA CERVER, YOLANDA DIV.FUNC……  
28 \*\*\*4516\*\* GARCIA GIMENO, VICENTE GABRIEL DIV.FUNC».  
  
Aquesta correcció d'errades no suposa una nova obertura de termini previst per a la presentació d'al·legacions.  
  
València, 14 de setembre de 2023.- La presidenta: Natalia Rabadán Mellado. La secretària: Rosa Maria Garcia Peris.
Diari Oficial de la Generalitat Valenciana


Sumari del DOGV 9586, del 02-05-2023 (2023/4646)

RESOLUCIÓ de 20 d'abril de 2023, del director general de Model Econòmic, Finançament Autonòmic i Política Financera, per la qual se citen les persones interessades en el procediment ordinari 4/000162/2023- per a comparéixer en la via jurisdiccional.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9586

Data del DOGV
:   02-05-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/4646


Organisme emissor
:   Conselleria d'Hisenda i Model Econòmic

Tipus de document
:   Resolució

RESOLUCIÓ de 20 d'abril de 2023, del director general de Model Econòmic, Finançament Autonòmic i Política Financera, per la qual se citen les persones interessades en el procediment ordinari 4/000162/2023- per a comparéixer en la via jurisdiccional. [2023/4646]  
La sala contenciosa administrativa del Tribunal Superior de Justícia de la Comunitat Valenciana, secció 4a, ha reclamat a aquesta unitat administrativa l'expedient referit al procediment que es descriu:  
  
Referència del tribunal: procediment ordinari 4/000162/2023-.  
NIG: 46867-15-4-5501-2516619.  
Recurrent: GRUPO LO BARO, S.L.  
Persones interessades: pluralitat indeterminada, en atenció a matèria regulada.  
Descripció: recurs contenciós administratiu interposat contra la Resolució de 20 de març de 2023, del director general de Model Econòmic, Finançament Autonòmic i Política Financera, per delegació del conseller d'Hisenda i Model Econòmic (DOGV núm. 9360), per la qual es declara l'obligació del reintegrament de la subvenció, per la qual s'adjudiquen i es deneguen les ajudes previstes en el Decret 61/2021, de 14 de maig, del Consell, d'aprovació de les bases reguladores per a la concessió directa de subvencions de suport a la solvència empresarial per la covid-19.  
D'acord amb el que es preveu en l'article 48 de la Llei reguladora de la jurisdicció contenciosa administrativa, s'acorda remetre a la sala l'expedient administratiu indicat i citar les persones interessades en el procediment descrit, a fi que puguen comparéixer com a demandats en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit a la sala contenciosa administrativa del Tribunal Superior de Justícia de la Comunitat Valenciana, secció 4a. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte objecte de recurs.  
  
València, 20 d'abril de 2023.- El director general de Model Econòmic, Finançament Autonòmic i Política Financera: José Moreno Soler.
Diari Oficial de la Generalitat Valenciana


Sumari del DOGV 9940, del 19-09-2024 (2024/8973)

RESOLUCIÓ de 5 de setembre de 2024, per la qual es nomena professor titular d'universitat en l’àrea de coneixement de Ciència de la Computació i Intel·ligència Artificial.
---------------------------------------------------------------------------------------------------------------------------------------------------------------------------

### Dades del document

Número de DOGV
:   9940

Data del DOGV
:   19-09-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/8973

CVE
:   PKEE-Y-2588-4363

Data del document
:   05-09-2024

Organisme emissor
:   Universitat d'Alacant

Tipus de document
:   Resolució

D’acord amb la proposta elevada per la comissió nomenada per a jutjar la plaça de professora/professor titular d'universitat número DF03102, convocada per la Resolució d’11 de juny de 2024 (BOE de 18 de junio de 2024), de l’àrea de coneixement de Ciència de la Computació i Intel·ligència Artificial, Departament de Ciència de la Computació i Intel·ligència Artificial, i una vegada presentada per la persona interessada la documentació a què fa referència la base novena de la convocatòria, aquest rectorat

RESOL

En ús de les atribucions conferides per l’article 65 de la Llei orgànica 6/2001, de 21 de desembre, d’universitats, i la resta de disposicions que la despleguen, nomenar Manuel Curado Navarro professor titular d'universitat de l’àrea de coneixement de Ciència de la Computació i Intel·ligència Artificial, adscrita al Departament de Ciència de la Computació i Intel·ligència Artificial.

Contra aquesta resolució, que esgota la via administrativa, la persona interessada hi pot interposar un recurs contenciós administratiu davant del jutjat contenciós administratiu d’Alacant competent, en el termini de dos mesos comptadors a partir de l’endemà de ser publicada, de conformitat amb el que estableixen l’article 114 de la Llei 39/2015, d’1 d’octubre, del procediment administratiu comú de les administracions públiques; l’article 38.4 de la Llei orgànica 2/2023, de 22 de març, del sistema universitari, i l’article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, hi pot interposar un recurs de reposició en el termini d’un mes comptador a partir de l’endemà de ser publicada, davant de la rectora, d’acord amb el que disposen els articles 123 i 124 de la Llei 39/2015.

  

Alacant, 5 de setembre de 2024

Amparo Navarro Faure

Rectora
Diari Oficial de la Generalitat Valenciana


Sumari del DOGV 9738, del 04-12-2023 (2023/11752)

Anunci de la proposta de nomenament de sis netejadores de la convocatòria excepcional per a l'estabilització de l'ocupació temporal.
------------------------------------------------------------------------------------------------------------------------------------

### Dades del document

Número de DOGV
:   9738

Data del DOGV
:   04-12-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/11252


Data del document
:   17-11-2023

Organisme emissor
:   Ajuntament de Sedaví

Tipus de document
:   Anunci

Anunci de la proposta de nomenament de sis netejadores de la convocatòria excepcional per a l'estabilització de l'ocupació temporal. [2023/11575]  
S'han determinat per la Resolució d'alcaldia núm. 2388, de data 17 de novembre de 2023, les aspirants aprovades en la convocatòria per a la selecció i cobertura de set places de netejador/a, incardinades en un procés d'estabilització d'ocupació temporal, que són:  
  
 Identitat de les persones aspirants DNI  
1 Sospedra Planells, Vicenta \*\*\*6308\*\*  
2 Cortés Rodríguez, Remedios \*\*\*8161\*\*  
3 Marzal Rodríguez, Rosa María \*\*\*3699\*\*  
4 González Fernández, Paula \*\*\*4727\*\*  
5 Vargas Cortés, Nieves \*\*\*7302\*\*  
6 Bras Barros, María Cristina \*\*\*7095\*\*  
  
  
  
Es requerixen les candidates proposades per al nomenament perquè, dins del termini de deu dies hàbils des de la publicació en la seu electrònica i el DOGV, present la documentació justificativa de les condicions de capacitat i requisits exigits en la convocatòria.  
Tota aquesta informació estarà a la disposició de les persones interessades en la seu electrònica d'aquest ajuntament.  
  
Sedaví, 17 de novembre de 2023.- L'alcalde: José Francisco Cabanes Alonso.
Diari Oficial de la Generalitat Valenciana


Sumari del DOGV 9570, del 06-04-2023 (2023/2968)

Anunci de convocatòria i bases reguladores per a la provisió en propietat d'una plaça de tècnic o tècnica d'administració especial, periodista, grup A, subgrup A1.
-------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/2968


Data del document
:   13-03-2023

Organisme emissor
:   Ajuntament de Cullera

Tipus de document
:   Anunci

Descriptors 

:   * concurs administratiu

Anunci de convocatòria i bases reguladores per a la provisió en propietat d'una plaça de tècnic o tècnica d'administració especial, periodista, grup A, subgrup A1. [2023/2968]  
En el Butlletí Oficial de la Província de València numero 48, de data 09.03.2023, s'han fet públiques les bases específiques íntegres que han de regir la convocatòria per a la provisió en propietat d'una plaça de tècnica o tècnic d'administració especial, periodista, grup A, subgrup A2 mitjançant concurs oposició lliure.  
El termini de presentació d'instàncies serà de vint dies hàbils a comptar des de l'endemà a la publicació del present anunci en el Boletín Oficial del Estado.  
Els successius anuncis relacionats amb aquesta convocatòria, es publicaran únicament en el citat Butlletí de la Província de València, així com en el tauler d'anuncis de la seu electrònica i en la pàgina web de l'Ajuntament de Cullera.  
Cosa que es fa pública en el Diari Oficial de la Generalitat Valenciana, per a general coneixement i dels interessats.  
  
Cullera, 13 de març de 2023.- La tinenta d'alcalde de Recursos Humans: Silvia T. Roca Palomares. El secretari general: Javier A. Gieure le Caressant.
Diari Oficial de la Generalitat Valenciana


Sumari del DOGV 9919, del 21-08-2024 (2024/8553)

ACORD de 14 d'agost de 2024, del tribunal que ha de jutjar el concurs oposició per a la provisió de vacants de zelador o zeladora, d'institucions sanitàries de la Conselleria de Sanitat, pel qual es publica la resolució definitiva del concurs oposició, per l'orde de puntuació total aconseguida.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9919

Data del DOGV
:   21-08-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/8553

CVE
:   BSBO-O-7580-6877

Data del document
:   14-08-2024

Organisme emissor
:   Conselleria de Sanitat

Tipus de document
:   Acord

Anàlisi jurídica

Vistes les al·legacions a la resolució provisional, de conformitat amb el que s’estableix a la base 6.4 de la convocatòria del concurs oposició per a la provisió de vacants de zelador o zeladora, d’institucions sanitàries de la Conselleria de Sanitat (DOGV 9117, 30.06.2021), el tribunal que ha de jutjar l’esmentat procés selectiu acorda:

Publicar en el *Diari Oficial de la Generalitat Valenciana*  la relació definitiva d'aspirants que han arribat fins a este punt del procés selectiu, per l'ordre de puntuació total aconseguida, que figura en l'annex.

De conformitat amb les bases 1 i 6.4 s'assenyala que en la relació definitiva del torn lliure el nombre de persones amb dret a optar a plaça és de 471, incloses, si és el cas d’existir reserva dins d’aquest torn, les persones compreses en la quota de diversitat funcional.

Segons la base 6.5 de la convocatòria, la Direcció General de Personal publicarà en la pàgina web (www.san.gva.es), la resolució en la qual s'indique la distribució de les places vacants oferides per centres de treball, atorgant als qui tinguen dret a optar a plaça, així com als qui establisca la resolució amb caràcter de reserva, per al cas de renúncies de les persones seleccionades o pèrdua dels drets derivats de la participació en el procés selectiu, un termini de 20 dies hàbils des de l'endemà de la publicació per a entregar la relació de destinacions sol·licitades, així com la documentació referida en la mateixa resolució.

Contra la present resolució, que no posa fi a la via administrativa, es podrà interposar un recurs d’alçada davant la Direcció General de Personal, en el termini d'un mes, de conformitat amb els articles 121 i 122 de la Llei 39/2015, d’1 d’octubre, del procediment administratiu comú de les administracions públiques.

Tot això sense perjudici que s'utilitze qualsevol altre recurs que per al seu dret estime convenient.

  

València, 14 d'agost de 2024

Juan García Requena

President

Ascensión Fernández Borja

Secretària

Esta disposició conté annexos. Consulteu-ne la versió en PDF.